Kui auras on palju kollakasrohelist, kohtame filosoofilist teadvust, mis tavaliselt on kohanemisvõimeline ja suudab näha asjade mõlemat poolt. Kui kollakasrohelisele lisandub kohati virsikuvärvi roosakas varjund, on meil tegemist suurepärase  rahusobitajaga, parima saadikuga, keda iial leida võime. Tundsin ühte vanemõpetajat, kelle auras oli pisut neid toone ja keda austasid armastasid nii õpilased kui ka teised õpetajad ja lapsevanemad. Ta suutis näha ja mõista mõlemat vaidlevat poolt ja tajus alati, et kusagil peab olema lahendus. Ma ei suuda meenutada, et ta oleks eales kellegi suhtes vastumeelsust üles näidanud, kaasa arvatud kõige keerukamad ja raskesti käsitletavad isikud. Neil, kellel kõrgemates kehades võngub see imekaunis sagedus,  tulvab südamest püsivat rõõmu.     Smaragdroheline  Smaragdid on arvatavasti kõige tuntumad rohelise kiirguse allikad. Ka auras näitab smaragdroheline eelkõige kohanemisvõime olemasolu: mida heledam värv, seda paindlikuma inimesega on tegemist. Koos türkiissinise ja helesinisega näitav see aga avatust ja ausust.